
ΕΦΗΜΕΡΙΣΤΗΣΚΥΒΕΡΝΗΣΕ&Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΙΟΥΛΙΟΥ 1991 

ΤΕΥΧΟΣ ΤΕΤΑΡΤΟ 

Δ · *. 

ΑΡΙΘΜΟΣ ΦΥΛΛΟΥ 

469 

ΠΟΛΕΟΔΟΜΙΑ 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση για παρακατάθεση αποζημίωσης ακινήτου που βρίσκε¬ 
ται στα Ο.Τ. 954 - 955 περιοχής Μιχελή που απαλλοτριώνεται 
αναγκαστικά από το Δήμο Ν. Λιοσίων. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Χα¬ 
λανδρίου (Ν. Αττικής). 2 

ΑΠΟΦΑΣΕΙΣ 

Έγκριση πολεοδομικής μελέτης επέκτασης οικισμού Ελάτης Ν. Κο¬ 
ζάνης .■. 3 

Τροποποίηση του ρυμοτομικού σχεδίου Σερβίων Ν. Κοζάνης στο 
ΟΤ 28. 4 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 9815 (1) 

Ανακοίνωση για παρακατάθεση αποζημίωσης ακινήτου που βρίσκεται 
στα Ο.Τ. 954 - 955 περιοχής Μιχελή που απαλλοτριώνεται ανα¬ 
γκαστικά από το Δήμο Ν. Λιοσίων. 

Ο ΔΗΜΑΡΧΟΣ Ν. ΛΙΟΣΙΩΝ 

Ανακοινώνει ότι: 

Γνωστοποιείται σε όσους έχουν ή προβάλλουν δικαιώματα κυριότη¬ 
τας σε ακίνητα που βρίσκονται στα Ν. Λιόσια τα οποία απαλλοτριώνο- 
νται αναγκαστικά σύμφωνα με την 75/91 απόφαση του Δημ. Συμβου¬ 
λίου που επικυρώθηκε με την ΔΕΣ 4122/91 Νομαρχίας Αττικής, ότι ο 
Δήμος Νέων Λιοσίων κατέθεσε την 24.5.1991 στο Ταμείο Παρακατα¬ 
θηκών και Δανείων το ποσόν των 1.710.000 δρχ. με το υπ’ αριθμ. 
1100 γραμμάτιο Συστάσεως παρακαταθήκης γι’ αποζημίωση εκείνων 
που θ’ αναγνωρισθούν δικαιούχοι από τ’ αρμόδια δικαστήρια όπως η 
αποζημίωση αυτή καθορίστηκε με την 1837/1990 απόφαση Μονομε¬ 
λούς Πρωτοδικείου Αθηνών. 

Νέα Λιόσια, 24 Ιουνίου 1991 

Ο Δήμαρχος 
ΒΑΣ. ΚΟΤΚΟΤΒΙΝΟΣ 


ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Χαλανδρίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις του άρθρου 2 του ν. 880/79 «περί καθορισμού ανωτά- 
του ορίου συντελεστού δομήαεως κ.λπ.» (Α' 58). 

2. Τις διατάξεις του Π. Δ/τος 470/79 «περί μετασχηματισμού των 
συντελεστών δόμησης εις εμβαδά κατά την εφαρμογή του Ν. 880/79 
(Α' 138), όπως τροποποιήθηκε με το από 19.6.1987 Π. Δ/γμα (Δ' 
592). 

3. Τις διατάξεις του Π. Δ/τος 510/79 «περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/79 (Α’ 154) όπως 
τροποποιήθηκε με το υπ’ αριθμ. 367/87 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/80 «περί συ¬ 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

6. Την 70764/90 αίτηση του Δημητρίου Αγριανίτη. 

7. Την 494/14.11.1990 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

8. Την 70764/11.1.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 11.12.1989 π. δ/γμα (Δ' 13/ 
1990)από βαρυνόμενο ακίνητο που βρίσκεται εντός του ρυμοτομικού 
σχεδίου Δήμου Κηφισιάς (Ν. Αττικής) και για το οποίο έχει εκδοθεί ο 
1699/90 σχετικός τίτλος δικαιώματος μεταφοράς συντελεστή δόμη¬ 
σης στο όνομα Δημητρίου Αγριανίτη, σε άλλο ακίνητο (ωφελούμενο), 
που βρίσκεται εντός του ρυμοτομικού σχεδίου Δήμου Χαλανδρίου (Ν. 
Αττικής) και επί των οδών Παπανικολή 66 και Περικλέους, φερόμενο 
ως ιδιοκτησία Δημητρίου Αγριανίτη, όπως το ωφελούμενο ακίνητο φαί¬ 
νεται με στοιχεία Α Β Γ Δ Α στο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 58900/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε- 

λουμένο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 46,03 τ.μ. που αντιστοιχεί σε 34,16 τ.μ. (από 
ισόγειο) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά συντελεστή δόμησης είναι τα εξής: 

α. Εμβαδόν οικοπέδου: 304,84 τ.μ. 

β. Ποσοστό κάλυψης: 52,55%. 

γ. Συντελεστής δόμησης: 1,05. 

δ. Μέγιστο επιτρεπόμενο ύψος του ανεγερθησομένου κτιρίου: οκτώ- 
μισι μέτρα (8,5). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 58900/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 


Άρθρο 2 

Ακυρώνεται ο 1699/90 ονομαστικός τίτλος δικαιώματος μεταφο¬ 
ράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 













υ ττοαντίίΐα 



οψραγιδα 

ΑΠΟΦΑΣΕΙΣ 

Αριθ. 116 και σχ. 228 (3) 

Έγκριση πολεοδομικής μελέτης επέκτασης οικισμού Ελατής 
Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Π.Δ. από 24.4.85 (ΦΕΚ 181Δ73.5.85). 

2. Το Π.Δ. από 20.8.85 (ΦΕΚ 414Δ720.8.85). 

3. Το Π.Δ. από 14.2.87 (ΦΕΚ 133Δ723.2.87). 

4. Τις διατάξεις του Ν. Δ/τος της 17.7.1923 και ειδικότερα το άρ¬ 
θρο 3 αυτού. 

5. Την υπ’ αριθμ. 630/85/22.1.1986 Απόφαση Νομάρχη Κοζά¬ 
νης σχετικά με την κατηγοριοποίηση των οικισμών κάτω των 2000 κα¬ 
τοίκων. 

6. Την ύπ’ αριθμ. 441/21.11.86 Απόφαση Νομάρχη Κοζάνης σχε¬ 
τικά με τον καθορισμό ορίων και όρων δόμησης του οικισμού. 

7. Τις υπ’ αριθμ. 9/89 και 6/90 και 18/90 γνωμοδοτήσεις του 
Κοινοτικού Συμβουλίου Ελάτης. 

8. Την με αριθμ. πρωτ. 56/15.6.90 (Συνεδρίαση 17η - θέμα 6ο) 
γνωμοδότηση του Συμβουλίου Περιβάλλοντος Χωροταξίας και Δημο¬ 
σίων Έργων Ν. Κοζάνης. 

9. Την Κοινή Υπουργική Απόφαση Γ4Δ/15883/1903/18.2.87 
(ΦΕΚ 142/Β715.3.88). 

10. Τον Ν. 1735/87 «προσλήψεις στο Δημόσιο Τομέα κ.λπ.» (άρθρο 
22 παρ.7). 

11. Τις 488 και 489/91 Αποφάσεις του Συμβουλίου της Επικρά¬ 
τειας, αποφασίζουμε: 

Εγκρίνεται η πολεοδομική μελέτη επέκτασης του Οικισμού Ελάτης 
Ν. Κοζάνης με τον καθορισμό οικοδομήσιμων χώρων, οδών, κοινοχρή¬ 
στων χώρων, πρασίνου, πλατειών, πεζοδρόμων, παιδικών χαρών, χώ¬ 
ρων Ρατίάηβ, χώρου πνευματικού κέντρου, χώρου βρεφονηπιακού 
σταθμού νηπιαγωγείου και Δημοτικού Σχολείου, χώρου Βιοτεχνικής 
Ζώνης - κοινοτικών αποθηκών, όπως οι παραπάνω ρυθμίσεις φαίνονται 
στο σχετικό διάγραμμα σε κλίμακα 1:1000 που θεωρήθηκε από τον 
Προϊστάμενο του Τμ. Πολεοδομίας και ΠΕ της Νομαρχίας μας και συ¬ 
νοδεύει την Απόφαση αυτή. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής επέκτασης του Οικισμού Ελάτης Ν. Κοζάνης 
της οποίας το Πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 3 

Στους οικοδομήσιμους χώρους που χαρακτηρίζονται στο διάγραμμα 
με στοιχεία ΟΤ και τους αριθμούς των ΟΤ καθορίζεται η χρήση γενικής 
κατοικίας όπως αυτή προσδιορίζεται με το άρθρο 3 του Π. Δ/τος 
23.2.87 (ΦΕΚ 166Δ- της 6.3.87). 


Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους (2,5) δυόμισυ μέτρων ή (4) τεσσάρων μέτρων, όπως 
φαίνεται στο ίδιο διάγραμμα. 

Άρθρο 5 

Τα ελάχιστα όρια εμβαδού και οι λοιποί όροι και περιορισμοί δόμησης 
των οικοπέδων ορίζονται κατά τομείς I, II και III ως εξής: 

Α' Τομέας I: 

. 1. Συντελεστής δόμησης: Σύμφωνα με το από 14.2.1987 Π.Δ. 

2. Ποσοστό κάλυψης: 70%. 

3. Μέγιστο ύψος: 7.5 μ από την φυσική στάθμη του εδάφους. Με την 
κατασκευή στέγης επιτρέπεται η υπέρβαση του μέγιστου ύψους μέχρι 
200μ. 

4. Αρτιότητα: Εμβαδόν 300 τ.μ. 

5. Σύστημα δόμησης: Σύμφωνα με το από 14.2.1987 ΠΔ και ειδι- 
κώτερα με την παράγρ. 2γ του άρθρου 1 αυτού. 

Β. Τομέας II: 

1. Συντελεστής δόμησης: Σύμφωνα με το από 14.2.1987 Π.Δ. και 
ειδικότερα με την παράγρ. 2γα του άρθρου 1 αυτού. 

2. Ποσοστό κάλυψης: 70%. 

3. Μέγιστο ύψος: όπως και για τον τομέα I. 

4. Αρτιότητα: εμβαδόν 300 τ.μ. 

5. Σύστημα δόμησης: όπως και για τον τομέα I. 

Γ. Τομέας III: 

1. Συντελεστής δόμησης: Σύμφωνα με το από 14.2.1987 Π.Δ. και 
ειδικότερα με την παράγρ. 2γβ του άρθρου 1 αυτού. 

2. Ποσοστό κάλυψης: 70%. 

3. Μέγιστο ύψος: όπως και για τον τομέα I. 

4. Αρτιότητα: εμβαδόν 300 τ.μ. 

5. Σύστημα δόμησης: όπως και για τον τομέα I. 

Δ’ Ειδικοί όροι δόμησης: Ισχύουν οι ειδικοί όροι οι οποίοι αναφέρονται 
στην υπ’ αριθμ. πρωτ. 441/21.11.86 Απόφαση Νομάρχη Κοζάνης. 

Ακόμη ισχύουν οι συμπληρωματικές διατάξεις του από 14.2.87 
Π.Δ. όπως τροποποιήθηκε και συμπληρώθηκε μέχρι σήμερα. 

Άρθρο 6 

Μετά από την υπ’ αριθμ. 9/89 γνωμοδότηση του κοινοτικού Συμ¬ 
βουλίου Ελάτης, οι περιοχές εντός των ορίων του οικισμού, υπάγονται 
στις ρυθμίσεις περί εισφορών, σύμφωνα με το από 20.8.85 Π.Δ. (ΦΕΚ 
414/30.8.85) και ειδικότερα σύμφωνα με τα άρθρα 5 και 6 αυτού. 

Άρθρο 7 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 3 Ιουνίου 1991 
Ο Νομάρχης 
ΛΟΥΚΑΣ ΚΑΤΣΑΡΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΙΗΤΚ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ιΑΝΑΠΤΥΙΙΑΚΗ ΚΟΖΑΝΗΙ 


ΡΥΜΟΤΟΜΙΚΟ 

Αριθ. 2132 και σχτ.5411, 17/91 (4) 

Τροποποίηση του ρυμοτομικού σχεδίου Σερβίων Ν. Κοζάνης 
στο ΟΤ 28. 

0 ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47Α ) όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 Ν. Δ/γμα (ΦΕΚ 
220Α’) και με την παρ. 3 του άρθρου 34 του Ν. 1577/85. 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 70Α’) 
και ειδικότερα το άρθρ. 1. 

4. Τις υπ’ αριθμ. 27505/11.6.68 (ΦΕΚ 125Δ’ της 20.7.68) και 
1696/17.6.1978 (ΦΕΚ 348Δ ) της 12.7.78) και 7709/21.11.78 
Αποφάσεις Νομάρχη Ν. Κοζάνης. 

5. Τις υπ αριθμ. 64/89 και 106/89 γνωμοδοτήσεις του Δημοτικού 
Συμβουλίου Σερβίων και την 43/91. 

6. Την υπ’ αριθμ. 423/89 γνωμοδότηση του Συμβουλίου ΠΕΧΩΔΕ 
Ν. Κοζάνης. 


7. Την κοινή Υπουργική Απόφαση Γ4Δ/15883/1903/18.2.87 
(ΦΕΚ 142Β'/15.3.88). 

8. Το Ν. 1735/87 «προσλήψεις στο Δημόσιο Τομέα» κ.λπ. άρθρο 22 
παρ. 7. 

9. Τις 488 και 489/91 Αποφάσεις του Συμβουλίου Επικράτειας, 
αποφασίζουμε: 

Εγκρίνεται η τροποποίηση του ρυμοτομικού σχεδίου της πόλης Σερ¬ 
βίων Ν. Κοζάνης στο ΟΤ 28 (Διάνοιξη πεζοδρόμου), όπως φαίνεται στο 
διάγραμμα το θεωρημένο από 1.11.90 από το Τμήμα Πολεοδομίας και 
ΠΕ Ν. Κοζάνης της Νομαρχίας μας, που συνοδεύει την απόφαση αυτή 
και αποτελεί αναπόσπαστο μέρος της. Η παρούσα Απόφαση και το το¬ 
πογραφικό διάγραμμα'που την συνοδεύει (1 φύλλο σε κλίμακα 1:500) 
να αναρτηθούν στο κτίριο της Νομαρχίας Κοζάνης, Τμ. Πολεοδομίας 
και ΠΕ, 5ος όροφος, για 15 ημέρες μετά την δημοσίευση του λεκτικού 
της απόφασης και του τοπογραφικού διαγράμματος στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 3 Ιουνίου 1991 

Ο Νομάρχης 
ΛΟΥΚΑΣ ΚΑΤΣΑΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



